Apstiprināts elektroniski

Liepājas Izglītības pārvaldes vadītāja

Inga Ekuze

Liepāja, 2024. gada 11. oktobrī

**LIEPĀJAS VALSTSPILSĒTAS**

**4.–6. klašu skolēnu**

**pētniecisko darbu konferences ”Jaunais pētnieks’’ norises**

**KĀRTĪBA**

|  |  |  |
| --- | --- | --- |
| 11.10.2024. | Nr. | 19/01-25.2. |

**I Vispārīgie jautājumi**

1.Izglītojamo (turpmāk - skolēni) pētnieciskā darbība tiek īstenota kā izglītības iestāžu mācību metode. 4 – 6 klašu skolēnu pētnieciskā darbība norisinās, balstoties uz pamatizglītības standartu. To vada attiecīgā mācību priekšmeta skolotāji vai citi speciālisti.

2. Pētnieciskās darbības mērķis:attīstīt skolēniem mācīšanās kompetenci, veidojot patstāvīga praktiskā un pētnieciskā darba iemaņas, prasmi izmantot dažādus informācijas avotus, informācijas un komunikāciju tehnoloģijas.

**II Pētnieciskās darbības uzdevumi**

3. Izvēlēties vecumposmam atbilstošu un autoram saprotamu pētījuma tēmu.

4. Iepazīties ar pētnieciskās darbības būtību, organizāciju un metodēm.

5 .Pilnveidot prasmes darbā ar dažādiem informācijas avotiem.

6.Attīstīt prasmi apstrādāt un noformēt pētījuma gaitā iegūtos datus un vērtēt rezultātus.

7. Pilnveidot prasmi uzstāties, aizstāvēt darbu.

**III Skolēnu pētnieciskās darbības organizācija**

8.Skolēnu pētniecisko darbību organizē, balstoties uz pamatizglītības standarta 7 jomām – valodu mācību joma, sociālā un pilsoniskā mācību joma, kultūras izpratnes un pašizpausmes mākslā mācību joma, dabaszinātņu mācību joma, matemātikas mācību joma, tehnoloģiju mācību joma, veselības un fiziskās aktivitātes mācību joma skolu izglītības programmās ietvertajiem mācību priekšmetiem *(3.pielikums).*

9.Skolēnu pētnieciskā darbība sākumskolā un pamatskolās tiek organizēta kā pamatizglītības programmas sastāvdaļa mācību procesa ietvaros.

10.Katru pētniecisko darbu drīkst izstrādāt ne vairāk kā 2 skolēni.

11.Labākie darbi tiek ievietoti vietnē www.padlet.com līdz **2025. gada 2.aprīlim.**

**IV Darbu aizstāvēšana**

12.Darba valoda – valsts valoda (izņemot svešvalodas). Mazākumtautību **skolu 4. - 6. klašu skolēni darbu aizstāv valsts valodā.**

13.Darbus un uzstāšanos vērtē Liepājas pilsētas Izglītības pārvaldes apstiprināta komisija.

14.Maksimālais darba prezentācijas laiks 5 - 7 minūtes .

15.Darbus aizstāv mutiski, izmantojot vizuālās prezentācijas līdzekļus.

16.Pētniecisko darbu aizstāvēšana notiek **2025.gada 24.aprīlī – Liepājas Jāņa Čakstes vidusskolā, Alejas ielā 16.**

17.Ģērbšanās stils – lietišķs.

18.Katra klašu grupa tiek vērtēta atsevišķi.

19.Komisijas vērtējums nav apstrīdams.

**V Apbalvošana**

20. Ar Liepājas Izglītības pārvaldes diplomiem tiek apbalvoti pirmo trīs pakāpju ieguvēji un atzinības rakstiem katras jomas mācību priekšmetos. Pārējie dalībnieki saņem Pateicības rakstu.

**4.-6.klašu grupa**

|  |  |
| --- | --- |
| Pakāpe | Punkti |
| 1.pakāpe | 36-33 |
| 2.pakāpe | 32-29 |
| 3.pakāpe | 28-25 |
| Atzinība | 24-21 |

21. Komisija skolēna darbu vērtē pēc noteiktiem kritērijiem un punktiem *(2.pielikums)*.

**VI Vispārējās norādes pētnieciskā darba noformējumam**

22.Pētniecisko darbu raksta valsts valodā, izņemot svešvalodās.

23**. 4. - 6.klašu skolēni darbu veic datorrakstā** (intervāls starp rindkopas rindām– 1,5; fonts– Times New Roman; burtu lielums tekstā– 12, virsrakstos–16, apakšnodaļu virsrakstos- 14; burtu krāsa– melna). **Virsrakstus izceļ treknrakstā.**

24.Darbu raksta uz baltas A4 formāta lapas vienā pusē. Atkāpe no kreisās malas 3 cm, no labās 1 cm, no augšas un apakšas – 2 cm.

25.Darba struktūra:

25.1**.Darba struktūra 4. – 6. klasei** (titullapa, saturs, ievads, darba pamatdaļa- teorētiskā (1/3 no kopapjoma) kopā ar pētījuma daļu (2/3 no kopapjoma),t.sk. pētījuma rezultātu apkopojums, secinājumi un izmantotie informācijas avoti);

26.Nodaļu virsrakstos vārdus nesaīsina, nedala pārnešanai jaunā rindā un nepasvītro.

27.Darba nosaukuma un nodaļu virsrakstu beigās **punktu neliek**.

28.Lappuses numurē ar arābu cipariem, tos rakstot lappuses apakšā (vidū) bez papildu zīmēm. Titullapu un satura rādītāju nenumurē, bet ietver kopējā lappušu skaitā. **Lappuses numuru norāda, sākot ar ievadu.**

29.Visas darba nodaļas sāk rakstīt jaunā lappusē.

30.Darbs jāraksta pareizā literārā valodā, izmantojot zinātniskus terminus, ievērojot mācītos ortogrāfijas un interpunkcijas likumus. Informācija precīzi strukturēta.

31.**Darba apjoms**: **4.-** **6.klase** ( ietverot visas lapas ) ne vairāk kā 10 lapas.

32.Darbā tiek izmantoti/pievienoti

32.1.**4.-6.klases skolēni** **diagrammas,** **shēmas, zīmējumus, fotoattēlus ievieto tekstā** (ne lielākus kā ¼ no lapas). Virs attēla labajā stūrī slīprakstā raksta tā nosaukumu , piemērs : *Rīcins* ( Autors Ilze Tumšā).

32.2.**4.-6.klašu skolēni** **diagrammas,** **shēmas, zīmējumus, fotoattēlus** pievieno pielikumā (ja aizņem vairāk nekā ¼ lapas). Virs attēla labajā stūrī slīprakstā raksta tā numuru un nosaukumu, un tekstā uz to **obligāti** ir atsauce. **Tekstā norāda** uz konkrētu attēlu, piemēram, (*skat.2.att.; skat. 3.tabulu*).

33.**Pielikumā attēliem** norāda tā nosaukumu, iekavās raksta autoru. Piemērs: *2.attēls Ventas rumba* (Autore Kristīne Ābola).

**VII Pētnieciskā darba struktūra**

35.**Titullapa**

36.**Satura rādītājs** – ievads, nodaļu virsraksti, secinājums, pielikums, izmantotā literatūra un atrašanās lappuse.

37.**Ievads** (apjoms atbilstoši vecumposmam, bet ne vairāk kā 1 lappuse): tēmas aktualitāte (pētījuma problēma), pētījuma jautājums vai hipotēze, mērķis, uzdevumi un izmantotās metodes.

38.**Darba pamatdaļu** veido teorētiskā daļa – literatūras apskats (1/3 no kopapjoma) kopā ar pētījuma daļu (2/3 no kopapjoma), t.sk. pētījuma rezultātu apkopojums.

39.**Secinājumi** ir apgalvojuma formā izteikti īsi spriedumi par pētījumā atklāto situāciju, saistībā ar pētījuma mērķi. Secinājumus kārto atbilstoši pētījuma gaitai un izvēlētajiem uzdevumiem.

40.**Izmantotās literatūras un informācijas avotu saraksts.**

Izmantotās literatūras un informācijas avotu sarakstā iekļauj visus avotus, kuru citētie vai aizgūtie materiāli (citāti, attēli, tabulas u.c.) atspoguļojas pētnieciskā darbā.

41.Pētnieciskā darba veikšanai ir izmantojami vismaz 4-5 dažādi avoti.

41.1.Katram izmantojamajam darbam avotu sarakstā norāda autora uzvārdu nominatīvā un vārda pirmo burtu, izdošanas gadu (iekavās), grāmatas nosaukumu slīprakstā , izdošanas vietu, izdevniecību (ja ir norādīta), kopējo lappušu skaitu izdevumā.

***Piemēram:*  Kotlers, F. (2006) *Uztura pamati*. Rīga: Jumava, 648 lpp.**

41.2.Laikrakstu un žurnālu rakstu nosaukumus iekļauj kopējā sarakstā, norādot: autora uzvārdu nominatīvā, vārda pirmo burtu, izdošanas gadu, datumu (laikrakstiem – arī mēnesi), raksta nosaukumu, laikraksta vai žurnāla nosaukumu slīprakstā , laikraksta vai žurnāla numuru, lappuses, kurās raksts nodrukāts.

***Piemēram:* Kočāne, I. (2001, 23. aprīlis) Psiholoģija vecākiem. *Diena*, Nr. 17, 3. lpp.**

41.3.Internetā pieejamos materiālus iekļauj kopējā sarakstā, norādot: autora uzvārdu, vārda pirmo burtu, publikācijas nosaukumu, tiešsaisti, iekavās laiku, kad informācija skatīta internetā. Interneta resursi ne vairāk kā 1/3 no kopējā izmantoto avotu skaita.

*Piemēram:* Kalniņa, L*.Bezdarbnieku sastāva analīze*. <http://www.nva.lv/index.php?cid=6#profesijas> (Skatīts 11.04.2011.).

42. **Pielikums.**

42.1.Pielikums nedrīkst pārsniegt trešo daļu no pamatteksta.

42.2. Pielikumā ir materiāli, kas palīdz izprast pētījuma tekstu, atspoguļo pētnieciskā darba rezultātus, kas nav iekļauti pamattekstā. Ja materiāli ir aizgūti, tad norāda to avotu.

42.3.Pielikumā attēliem norāda tā nosaukumu, iekavās raksta autoru.

Piemēram, 2.attēls Ventas rumba/autore Kristīne Ābola

42.4.Ievietotie anketu paraugi ir neaizpildīti.

42.5.Visi pielikumi ir jānumurē - lapas augšējā labajā stūrī ar arābu cipariem, un tiem ir virsraksti, kurus raksta aiz numura, lapas labajā malā slīprakstā. Piemēram, 1. pielikums Aptaujas anketa skolēniem „Mikroklimats skolā” . Pielikuma lapas numurē, ņemot vērā darba iepriekšējo lapu numerāciju.

***1. pielikums***

Titullapas paraugs

**Izglītības iestādes nosaukums** *(12 lieluma burti)*

**Ābolu šķirņu un hibrīdu potenciālā piemērotība**

**ābolu čipsu gatavošanai** *(16 lieluma burti)*

Dabaszinātņu mācību joma

Pētnieciskais darbs bioloģijā

*(viss pārējais teksts ar 12 lieluma burtiem)*

Darba autore:

**Vārds uzvārds**

6.klases skolniece

Darba vadītāja:

**Vārds uzvārds**

bioloģijas skolotāja

**Liepāja**

**2025**

***3.pielikums***

|  |  |  |
| --- | --- | --- |
| Nr. p.k. | Izglītošanas joma |  |
| 1. | Dabaszinātņu mācību joma | Dabaszinības  Fizika  Ķīmija  Bioloģija  Ģeogrāfija |
| 2. | Valodu mācību joma | Latviešu valoda  Svešvaloda |
| 3. | Kultūras izpratnes un pašizpausmes mākslā mācību joma | Literatūra  Mūzika  Vizuālā māksla  Teātra māksla |
| 4. | Sociālā un pilsoniskā mācību joma | Sociālās zinības un vēsture  Politika  Tiesības  Psiholoģija |
| 5. | Matemātikas mācību joma | Matemātika |
| 6. | Tehnoloģiju mācību joma | Datorika  Robotika  Inženierzinātnes  Dizains un tehnoloģijas |
| 7. | Sporta un veselības mācību joma | Sports  Veselība. |

***4.pielikums***

RECENZIJA PĒTNIECISKAJAM DARBAM

|  |
| --- |
| Darba nosaukums: |
|  |
| Pētnieciskā darba joma un mācību priekšmets: |
| Darba autora vārds, uzvārds: |
|  |

|  |  |  |
| --- | --- | --- |
| **Vērtēšanas**  **kritērijs** | **Iegūtie punkti** | **Komentārs** |
| Pētījuma problēma |  |  |
| Pētījuma mērķis |  |  |
| Pētījuma uzdevumi |  |  |
| Pētījuma jautājums/  hipotēze |  |  |
| Metodes |  |  |
| Literatūras apskats,  analīze |  |  |
| Pētījums, rezultātu  analīze |  |  |
| Secinājumi |  |  |
| Pētījuma aktualitāte, praktiskā nozīme un  lietojamība |  |  |
| Darba tehniskais  noformējums |  |  |
| **Punkti kopā** |  |  |
| Pētījuma kopējais vērtējums un secinājumi par darbu: | | |
|  | | |
|  | | |
|  | | |
|  | | |
|  | | |
|  | | |
|  | | |
|  | | |
|  | | |
| Recenzenta vārds, uzvārds: | | |
| Recenzenta paraksts: | | |
| Datums: | | |